ຫຼັບຕາຝັນ ເຖິງຊື່ເຈົ້າ

***ຫລັບຕາຝັນ ເຖິງຊື່ເຈົ້າ***  (ຍີ່ປຸ່ນ: 君の名は。; ໂຣມາຈິ: Kimi no Na wa; ອັງກິດ: Your Name) ເປັນຮູບເງົາອານິເມະຍີ່ປຸ່ນແນວໂຣແມນຕິກ ແຟນຕາຊີ ທີ່ອອກສາຍໃນປີ ຄ.ສ 2016 ສ້າງໂດຍ ຄອມມິກເວບຟີມ ແລະ ຈັດຈຳໜ່າຍໂດຍ ໂທໂຮ ຮູບເງົາເລົ່າເລື່ອງຂອງເດັກໜຸ່ມມັດທະຍົມປາຍໃນໂຕກຽວ ແລະ ເດັກສາວມັດທະຍົມປາຍໃນເຂດຊົນນະບົດຂອງຍີ່ປຸ່ນ ທີ່ເກີດການສະຫຼັບຕົວກັນຢ່າງເລິກລັບຮຼບເງົາເລີ່ມພັດທະນາໃນປີ ຄ.ສ 2014 ຂຽນບົດແລະກຳກັບໂດຍມາໂຄໂຕະ ຊິນໄຄ ຕົວລະຄອນຫຼັກໃຫ້ສຽງໂດຍ ຣີວໂນຊູເກະ ຄາມິກິແລະໂມເມະ ຄາມິຊິຣາອິຊິ ກຳກັບແອນິເມຊັນໂດຍ ມາຊາຊິ ອັນໂດະ, ອອກແບບຕົວລະຄອນໂດຍ ມາຊາໂຢຊິ ທານາກະ ແລະແຕ່ງເພງປະກອບຮູບເງົາໂດຍ ແຣດວິມສ໌ ໄລຕ໌ໂນເວລທີ່ດັດແປງຈາກຮູບເງົາ ວາງຈຳໜ່າຍກ່ອນຮູບເງົາຈະສາຍຮອບປະຖົມທັດໜຶ່ງເດືອນ

ຮູບເງົາສາຍຮອບປະຖົມທັດທີ່ງານ ອະນິເມະເອັກຊ໌ໂປ2016 ໃນ ລອສແອນເຈລິສ ເມື່ອວັນທີ3 ກໍລະກົດ ປີ ຄ.ສ 2016  ສາຍໃນປະເທດປະເທດຍີ່ປຸ່ນເມື່ອວັນທີ 26 ສິງຫາ ປີ ຄ.ສ 2016 ສາຍໃນໄທເມື່ອວັນທີ 10 ພະຈິກ ປີ ຄ.ສ 2016 ສາຍໃນປະເທດລາວເມື່ອວັນທີ 17 ພະຈິກ ປີ ຄ.ສ 2016 ສາຍໃນສະຫະລັດອາເມຣິກາເມື່ອວັນທີ 7 ເມສາ ປິ ຄ.ສ 2017 ຮູບເງົາໄດ້ຮັບການຕອບຮັບທີ່ດີຈາກນັກວິຈານ ໂດຍເບິ່ງໃນເລື່ອງແອນິເມຊັນ, ເພງແລະນ້ຳໜັກອາລົມ ຮູບເງົາສ້າງລາຍຮັບໄດ້ຫຼາຍກວ່າ 41.44ຕື້ເຢນ (380.15ລ້ານໂດລາສະຫະລັດ) ທົ່ວໂລກ ກາຍເປັນຮູບເງົາຍີ່ປຸ່ນທີີ່ສ້າງລາຍຮັບສູງສຸດໃນປີ ຄ.ສ 2016 ແລະ ເປັນຮູບເງົາອະນິເມະທີ່ສ້າງລາຍຮັບສູງສຸດອັນດັບທີສາມ ໂດຍບໍ່ໄດ້ປັບຕາມອັດຕາເງິນເຟີ້

ຮູບເງົາໄດ້ຮັບລາງວັນຮູບເງົາແອນິເມຊັນຍອດຢ້ຽມທີ່ງານເທດສະການຮູບເງົາຊິດຈັສ ຄັ້ງທີ 49, ລາງວັນສະມາຄົມນັກວິຈານຮູບເງົາລອສແອນເຈລິສ 2016ແລະລາງວັນຮູບເງົາໄມນິຈິ ຄັ້ງທີ 71 ແລະ ໄດ້ຮັບການສະເໜີຊື່ເຂົ້າຊິງໃນລາງວັນແອນິເມຊັນຍອດຢ້ຽມແຫ່ງປີ ທີ່ງານລາງວັນສະຖາບັນຍີ່ປຸ່ນ ຄັ້ງທີ 40 ຮູບເງົາຄົນສະແດງRemakeໂດຍ ພາຣາເມົາຕ໌ພິກເຈີສ໌ ກຳລັງຢູ່ໃນການພັດທະນາ ໂດຍຈະດຳເນີນເລື່ອງຢູ່ໃນສະຫະລັດອາເມຣິກາ

## ໂຄງເລື່ອງ 
ມິສຶຮະເປັນເດັກນັກຮຽນສາວໃນເມືອງອິໂຕໂມຣິ ເມື່ອຍໜ່າຍກັບຊີວິດໃນຊົນນະບົດ ແລະ ປາຖະໜາເປັນໜຸ່ມຫລໍ່ ທີ່ນະຄອນຫຼວງໂຕກຽວໃນຊາດໜ້າ ຕໍ່ມາ ທາກິເດັກນັກຮຽນຊາຍໃນນະຄອນຫຼວງໂຕກຽວ ຕື່ນຂຶ້ນມາພົບວ່າຕົນເອງຢູ່ໃນຮ່າງກາຍເດັກສາວທີ່ມີຊື່ວ່າມິສຶຮະ ສ່ວນມິສຶຮະກັບຢູ່ໃນຮ່າງກາຍຂອງທາກິthumb|ຂັ້ນໄດທາງຂຶ້ນສານເຈົ້າຊຶກະ ເປັນສາກສຳຄັນໃນໂປສເຕີຮູບເງົາທາກິແລະມິສຶຮະເຂົ້າໃຈວ່າ ຕົນສະຫຼັບໂຕກັນ ຈຶ່ງເລີ່ມຕິດຕໍ່ສື່ສານກັນໂດຍສົ່ງຂໍ້ຄວາມທາງເຈ້ຍຫຼືໂທລະສັບ ເມື່ອເວລາຜ່ານໄປ ຕ່າງຄົນເກີດເລີ່ມຄຸ້ນຊິນກັບຮ່າງກາຍ ແລະເລີ່ມກ້າວກ່າຍຊີວິດຂອງກັນ ມິສຶຮະຊ່ວຍໃຫ້ທາກິສະໜິດສະໜົມກັບມິກິ ໂອະກຸເດະຣະ ເພື່ອນຮ່ວມງານສາວ ຈົນທັງຄູ່ນັດໝາຍດູໃຈກັນ ສ່ວນທາກິກໍຊ່ວຍໃຫ້ມິສຶຮະເປັນດາວໂຮງຮຽນ
[thumb|[ທະເລສາບຊູວະ ຈັງຫວັດນາກາໂນະ ບ້ານເກີດຂອງຜູ້ກຳກັບ ເປັນທີ່ມາຂອງທະເລສາບອິໂຕໂມຣິໃນເລື່ອງ]]
ພາຍຫຼັງ ມິສຶຮະບອກທາກິວ່າ ຈະມີດາວຫາງໃນຊ່ວງເດືອນຕຸລາທີ່ຈະມາເຖິງນີ້ ສາມາດແນມເຫັນໄດ້ໃນງານເທດສະການທ້ອງຖິ່ນເມືອງອິໂຕໂມຣິຕົນຕ້ອງການເບິ່ງຫຼາຍ ມື້ຖັດມາ ທາກິຈຶ່ງຕື່ນຂຶ້ນມາພົບຕົນເອງກັບຢູ່ໃນຮ່າງເດີມ ແລ້ວໄປພົບມິກິຕາມນັດໝາຍແຕ່ການດູໃຈບໍ່ປະສົບຜົນ ນອກຈາກນີ້ ທາກິຍັງຄຳນຶງວ່າ ຕົນເອງແລະມິສຶຮະບໍ່ສະຫຼັບໂຕກັນອີກແລ້ວ ທາກິຈຶ່ງຕັດສິນໃຈອອກຕິດຕາມຫາມິສຶຮະ ແຕ່ບໍ່ຮູ້ແມ້ແຕ່ຊື່ບ້ານຊື່ເມືອງຂອງລາວດ້ວຍຊ້ຳ ຈຶ່ງຍ່າງເລາະໄປທົ່ວຊົນນະບົດຍີ່ປຸ່ນ ໂດຍອາໄສພາບຄວາມຊົງຈຳທີ່ຮ່າງຂຶ້ນເທິງເຈ້ຍ

ໃນທີ່ສຸດ ພະນັກງານຮ້ານອາຫານແຫ່ງໜຶ່ງລະລຶກໄດ້ວ່າພາບນັ້ນຄືເມືອງອິໂຕໂມຣິ ພະນັກງານຄົນນັ້ນແຈ້ງວ່າດາວຫາງຕົກທີ່ເມືອງນີ້ເມື່ອສາມປີກ່ອນ ທຳລາຍເມືອງນີ້ຈົນມຸ່ນ ສັງຫານປະຊາກອນປະມານສາມສ່ວນສີ່ຂອງປະຊາກອນເມືອງນີ້ ທາກິຈຶ່ງຄົ້ນຫາບັນທຶກກ່ຽວກັບອຸບັດການຄັ້ງນັ້ນແລະພົບວ່າມິສຶຮະເປັນໜຶ່ງໃນຜູ້ເຄາະຮ້າຍ

ທາກິຈຶ່ງໄປຍັງສານເຈົ້າຕະກູນມິສຶຮະ ແລ້ວພົບວ່າ ຊ່ວງເວລາຂອງຕົນແລະມິສຶຮະນັ້ນບໍ່ສຳພັນກັນເລີຍ ທາກິດື່ມສາເກຄຸຊິຄະມິກະເສະທີ່ມິສຶຮະເຮັດຖວາຍໄວ້ໃນສານ ຫວັງວ່າຈະຊ່ວຍໃຫ້ຕິດຕໍ່ກັບຮ່າງມິສຶຮະກ່ອນເກີດດາວຕົກໄດ້ສະນັ້ນ ທາກິຈຶ່ງຕື່ນຂຶ້ນມາໃນຮ່າງມິສຶຮະ ແລະພົບວ່າ ຍັງມີເວລາຊ່ວຍເມືອງ ຈຶ່ງອອກບອກໝູ່ເພື່ອນເລື່ອງດາວຫາງແລະຊວນຍົກຍ້າຍຜູ້ຄົນ ຂະນະນັ້ນ ທາກິເຂົ້າໃຈວ່າມິສຶຮະບັດນີ້ຢູ່ໃນຮ່າງຕົນທີ່ສານ ຈຶ່ງມຸ່ງໜ້າໄປຫາລາວບ່ອນນັ້ນ

ວິນຍານຂອງມິສຶຮະຕື່ນຂຶ້ນໃນຮ່າງກາຍທາກິ ແລ້ວອອກຍ່າງເລາະໄປຈົນຮອດຈອມພູທີ່ສານເຈົ້າຄັ້ງຢູ່ ແມ້ຈະຮັບຮູ້ໄດ້ເຊິ່ງກັນແລະກັນ ແຕ່ທາກິແລະມິສຶຮະກັບຫາກັນບໍ່ເຈີະເພາະຊ່ວງເວລາຂອງທັງສອງຍັງບໍ່ສຳພັນກັນ ເມື່ອຕາເວັນຕົກ ທາກິແລະມິສຶຮະລະລຶກໄດ້ວ່າ ເປັນຍາມສົນທະຍາ(ຍາມແລງ) ເຊິ່ງໃນພາສາຍີ່ປຸ່ນບູຮານເອີ້ນວ່າ"ຄະວະຕະເຣະ" (彼は誰) ແປຕົງຕົວວ່າ"ນັ້ນໃຜກັນ?" ແລະຍາມແລງນີ້ເອງເປັນເວລາທັງຄູ່ເຄີຍຄືນສູ່ຮ່າງກາຍ ດັ່ງນັ້ນ ທັງສອງຈຶ່ງພົບກັນ

ທາກິບອກມິສຶຮະໃຫ້ຊີ້ນຳບິດາຜູ້ຫ່າງເຫີນຂອງລາວເຊິ່ງເປັນເຈົ້າເມືອງເມືອງນັ້ນໃຫ້ອົບພະຍົບຜູ້ຄົນ ທັງຄູ່ຈຶ່ງຂຽນຊື່ກັນແລະກັນໄວ້ເທິງຝາມື ຈະໄດ້ຫາກັນເຈີະເມື່ອກັບສູ່ຊ່ວງເວລາຂອງແຕ່ລະຄົນແລ້ວ ແຕ່ວ່າ ມິສຶຮະອັນຕະລະທານໄປກ່ອນຈະຂຽນຊື່ຕົນເອງໄດ້ ສ່ວນທາກິນັ້ນພັດໄປຂຽນວ່າ"ຂ້ອຍມັກເຈົ້າ" ແທນຊື່ຂອງຕົນເອງ ດັ່ງນັ້ນ ເມື່ອຄົນທັງສອງພະຍາຍາມຈະຈື່ຊື່ຂອງກັນ ນຶ່ງບໍ່ມີຜົນ ແລະໃນທີ່ສຸດກໍລືມເລືອນເຊິ່ງກັນ

ແປດປີໃຫ້ຫຼັງ ປະກົດວ່າ ຊາວເມືອງອິໂຕໂມຣິທັງໝົດເອົາຊີວິດລອດຈາກເຫດການດາວຕົກໄດ້ ເພາະມິສຶຮະຊີ້ນຳບິດາດຳເນີນການຢ່າງທັນເວລາ ສ່ວນທາກິສຳເລັດການສຶກສາຈາກມະຫາວິທະຍາໄລແລະກຳລັງຫາວຽກແຕ່ເລິກໆ ຍັງຄຶດພໍ້ຫາອະດີດບາງຢ່າງມາຕະຫຼອດ ທາກິພົບວ່າ ຕົນເອງສົນໃຈຢາກຮູ້ຢາກເຫັນກ່ຽວກັບເມືອງອິໂຕໂມຣິມາຕະຫຼອດ ເຊັ່ນ ເມື່ອເຫັນວາລະສານກ່ຽວກັບເມືອງນີ້ ຫຼື ຜູ້ຄົນຈາກເມືອງນີ້ທີ່ເຄີຍພົບພານມາໃນໂຕມິສຶຮະ ເມື່ອມື້ໜຶ່ງ ທາກິແລະມິສຶຮະກໍເຫັນກັນຂະນະລົດໄຟທີ່ຕົນໂດຍສານຜ່ານພົ້ນກັນ ທັງສອງຈຶ່ງລົງລົດແລ້ວອອກຕາມຫາກັນ ພວກເຂົາພົບກັນ ຢູ່ ຂັ້ນໄດ ຄວາມຮູ້ສຶກຄ້າຍຄືກັບຮູ້ຈັກກັນມາດົນນານມາແລ້ວ ກ່ອນຄົນທັງສອງຈະເອີ່ຍປາກຖາມຊື່ກັນແລະກັນ
## ຕົວລະຄອນ 
* **ມິສຶຮະ ທາຈິບານະ**(ເມື່ອແຕ່ງງານກັບທາກິແລ້ວ)ນາມສະກຸນເດີມ **ມິຢາມິສຸ (**ຍີ່ປຸ່ນ: 宮水三葉; ໂຣມາຈິ: Miyamizu Mitsuha) ໃຫ້ສຽງພາກໂດຍ ໂມເນະ ຄາມິຊິຣາອິຊິ ເດັກນັກຮຽນສາວໃນເມືອງອິໂຕໂມຣິແຖບຊົນນະບົດຍີ່ປຸ່ນ ເປັນຄົນກ້າວລ້າວ ກົງໄປກົງມາ ມີບັນຫາກັບຄອບຄົວ ເຂົ້າໜ້າບິດາບໍ່ຕິດ ບໍ່ຖືກໃຈທີ່ບິດາມັກກົດຂີ່ຢ່າງເປີດເຜີຍເປັນມິໂກະປະຈຳສານເຈົ້າຕະກູນ ເຮັດໜ້າທີ່ປຸງສາເກຄຸຊິກະມິກະເສະຖວາຍເຈົ້າຕາມກຳມະວິທີບູຮານ ປະກົດຕົວອີກຄັ້ງໃນຮູບເງົາ ລະດູຝັນ ຂ້ອຍມີນາງ.  ລາວເຮັດວຽກເປັນພະນັກງານຂາຍເຄື່ອງປະດັບທີ່ໂຮດາກະຜ່ານໃນໂຕກຽວ ໂດຍນິຍາຍຊື່ດຽວກັນໄດ້ເລົ່າເລື່ອງຫຼັງຈາກທັງຄູ່ໄດ້ພົບກັນວ່າ"ໄດ້ແຕ່ງງານກັບທາກິແລະຍ້າຍມາຢູ່ກັບຄອບຄົວທາກິແລ້ວ"

* **ທາກິ ທາຈິບານະ** (ຍີ່ປຸ່ນ: 立花瀧; ໂຣມາຈິ: Tachibana Taki) ໃຫ້ສຽງພາກໂດຍ ຣີວໂນະຊູເກະ ຄາມິກິ ເດັກໜຸ່ມມັດທະຍົມຊາຍໃນນະຄອນຫຼວງໂຕກຽວ ໃຊ້ຊີວິດຢ່າງເປັນສຸກທ່າມກາງໝູ່ເພື່ອນ ເຮັດວຽກພິເສດທີ່ຮ້ານອາຫານອິຕາລີ ລາວເປັນຄົນອາລົມຮ້ອນ ແຕ່ຈິດໃຈດີ ປະກົດຕົວອີກຄັ້ງໃນຮູບເງົາ ລະດູຝັນ ຂ້ອຍມີນາງ ເປັນຫຼານຊາຍຂອງຕົວລະຄອນຜູ້ຍິງສູງອາຍຸໃນເລື່ອງຊື່ວ່າ ທາຈິບານະ ຟູມິ ໂດຍໃນນິຍາຍຊື່ດຽວກັນໄດ້ເລົ່າເລື່ອງຫຼັງຈາກທັງຄູ່ໄດ້ພົບກັນວ່າ "ທັງຄູ່ໄດ້ແຕ່ງງານກັນແລະມິສຶຮະຍ້າຍມາຢູ່ກັບຄອບຄົວຕົນເອງແລ້ວ"
* **ມິກິ ໂອະກຸເດະຣະ** () ໃຫ້ສຽງພາກໂດຍ ມາຊາມິ ນາງາຊາວະ ນັກສຶກສາມະຫາວິທະຍາໄລແຫ່ງໜຶ່ງ ເຮັດວຽກທີ່ຮ້ານອາຫານແຫ່ງດຽວກັບທາກິ ມີໃຈໃຫ້ທາກິຄືທີ່ເຂົາມີໃຫ້ນາງ
* **ຮິໂຕະຮະ ມິຢາມິສຸ** () ໃຫ້ສຽງພາກໂດຍ ເອັດສຶໂກະ ອິຈິຮາຣະ ຍາຍຂອງມິສຶຮະ ຊຳນານການຫຼິ້ນຮ້ອຍເຊືອກຄຸມິຮິໂມະ ເປັນຫົວໜ້າສານເຈົ້າປະຈຳຕະກູນມິຢາມິສຸ ເຊິ່ງເປັນຊື່ອັນມີຄວາມໝາຍວ່າ"ສາຍນ້ຳແຫ່ງສານ" ສ່ວນຊື່ເມືອງອິໂຕໂມຣິ (糸守) ທີ່ນາງແລະຄອບຄົວອາໄສ ທັງເປັນທີ່ດຳເນີນເລື່ອງນັ້ນ ໝາຍຄວາມວ່າ "ຜູ້ພິທັກເຊືອກ"
* **ຄະສຶຮິໂກະ ເທະຊີກາວະຣະ** () ໃຫ້ສຽງພາກໂດຍ ຣຽວ ນາຣິຕະ ໝູ່ຂອງມິສຶຮະ ຊຳນານອຸປະກອນກໍ່ສ້າງ ມັກເລື່ອງເລິກລັບຈຶ່ງມັກອ່ານວາລະສານMU ໂດຍສະເພາະລະເບີດ ປະກົດຕົວອີກຄັ້ງພຽງຈາກດ້ານຫຼັງໃນຮູບເງົາ ລະດູຝັນ ຂ້ອຍມີນາງ ໃນສາກທີ່ແນມເບິ່ງທ້ອງຟ້າແຈ່ມໃສຈາກຊິງຊ້າສະຫວັນຮ່ວມກັບແຟນແລະວ່າທີ່ຄູ່ໝັ້ນ ຊາຢາກະ
* **ຊາຢາກະ ນາໂທຣິ** () ໃຫ້ສຽງພາກໂດຍ ອາໂອອິ ຢູກິ ໝູ່ມິສຶຮະຊ່າງກັງວົນ ຢູ່ກຸ່ມແພ່ພາບກະຈາຍສຽງ ປະຕິເສດສຽງແຂງມາສະເໝີວ່າ ບໍ່ໄດ້ຫຼົງຮັກຄະສຶຮິໂກະ ປະກົດຕົວອີກຄັ້ງພຽງຈາກດ້ານຫຼັງໃນຮູບເງົາ ລະດູຝັນ ຂ້ອຍມີນາງ ໃນສາກທີ່ແນມເບິ່ງທ້ອງຟ້າແຈ່ມໃສຈາກເທິງຊິງຊ້າສະຫວັນຮ່ວມກັບແຟນແລະວ່າທີ່ຄູ່ໝັ້ນ ຄະສຶຮິໂກະ
* **ສຶຄະສະ ຟູຈີ** () ໃຫ້ສຽງພາກໂດຍ ໂນບູນາງະ ຊິມາຊາກິ ໝູ່ຂອງທາກິ ເປັນຫ່ວງເປັນໃຍທາກິສະເໝີເມື່ອທາກິຖືກມິສຶຮະຄອງຮ່າງກາຍ
* **ຊິນຕະ ທະກະງິ** () ໃຫ້ສຽງພາກໂດຍ ໄຄໂຕະ ອິຊິກາວະ ໝູ່ຂອງທາກິມອງໂລກໃນແງ່ດີ ມັກຊ່ວຍເຫຼື່ອໝູ່ເພື່ອນສະເໝີ
* **ໂຢະສຶຮະ ມິຢາມິສຸ** () ໃຫ້ສຽງພາກໂດຍ ຄານົງ ທານິ ນ້ອງສາວຂອງມິສຶຮະ ຮັກເອື້ອຍ ແຕ່ມັກເບິ່ງວ່າ ເອື້ອຍເສຍສະຕິ ຄອຍຊ່ວຍເອື້ອຍປຸງສາເກຖວາຍເຈົ້າ ປະກົດຕົວອີກຄັ້ງພຽງດ້ານຂ້າງໃນຮູບເງົາ ລະດູຝັນ ຂ້ອຍມີນາງ ໃນສາກທີ່ແນມເບິ່ງທ້ອງຟ້າແຈ່ມໃສໄປພ້ອມກັບໝູ່ເພື່ອນ
* **ໂທະຊິກິ ມິຢາມິສຸ** () ໃຫ້ສຽງພາກໂດຍ ມາຊາກິ ເທຣາໂຊມະ ບິດາຂອງມິສຶຮະແລະໂຢະສຶຮະ ເປັນເຈົ້າເມືອງອິໂຕໂມຣິ ເດີມເປັນນັກວິຊາການດ້ານຄະຕິຊົນວິທະຍາ ມາສູ່ເມືອງນີ້ເພື່ອຄົ້ນຄວ້າວິໄຈ ແລ້ວມາພົບກັນມານດາຂອງມິສຶຮະ ຈຶ່ງຕັ້ງພູມລຳເນົາຖາວອນ ເຫດການທັງຫຼາຍໃນຊີວິດເຮັດໃຫ້ລາວເຂັ້ມງວດແລະບໍ່ໄຍດີ
* **ຟຸຕະບະ ມິຢາມິສຸ** () ໃຫ້ສຽງພາກໂດຍ ຊາຢາກະ ໂອຮາຣະ ມານດາຜູ້ລ່ວງລັບຂອງມິສຶຮະແລະໂຢະສຶຮະ
* **ຢຸກະຣິ ຢຸກິໂນະ** () ໃຫ້ສຽງພາກໂດຍ ຄານະ ຮານາຊາວະ ຄູວິຊາວັນນະກຳຍີ່ປຸ່ນຂອງມິສຶຮະ ເປັນຜູ້ອະທິບາຍຄວາມໝາຍຄຳວ່າ "ສົນທະຍາ" ໃນພາສາຍີ່ປຸ່ນບູຮານຜ່ານສຳນຽງທ້ອງຖິ່ນ ຕົວລະຄອນນີ້ເຄີຍປະກົດໃນເລື່ອງ The Garden of Words ໃນຖານະຕົວເອກ
## ການຕອບຮັບ 
ຮູບເງົາເລື່ອງນີ້ສ້າງລາຍຮັບອັນດັບໜຶ່ງ ໃນຊ່ວງທ້າຍອາທິດເປີດຕົວບັອກຊ໌ອອຟຟິສຂອງປະເທດຍີ່ປຸ່ນ ກັບລາຍຮັບ 930 ລ້ານເຢນ ແລະຍອດຈຳໜ່າຍປີ້ 688,000 ໃບ ລວມເຖິງມື້ເປີດງານໃນວັນສຸກ ທີ່ສ້າງລາຍຮັບລວມ 1.28 ຕື້ເຢນ

## ອ້າງອີງ 
3.